Колонија Натал добила је унутрашњу аутономију од британске владе 1893. године. Железничка пруга од Дурбана до Преторије у Трансвалу довршена је 1895, а 1898. Колонија Натал придружила се царинској унији јужноафричких држава. За време Другог бурског рата (1899—1902), у Натал су провалиле бурске снаге и опколиле кључни британски гарнизон у граду Лејдисмит, којег су Британци ослободили у својој контраофанзиви 1900. године.